ניה ורדלוס

אנתוניה יוג'יניה "ניה" ורדלוס (באנגלית: Antonia Eugenia "Nia" Vardalos; נולדה ב-24 בספטמבר 1962) היא שחקנית, תסריטאית ובמאית קולנוע קנדית, שמוכרת בשל סרטה "החתונה היוונית שלי"; עבורו הייתה מועמדת לפרס אוסקר לתסריט המקורי הטוב ביותר ולפרס גלובוס הזהב לשחקנית הטובה ביותר.

ביוגרפיה
ורדלוס נולדה בוויניפג, מניטובה שבקנדה. היא בתם של ההורים היוונים-קנדים דורין כריסטאקוס, מנהלת חשבונות ועקרת בית, וקונסטנטין "גאס" ורדלוס, מפתח קרקעות שנולד בקלבריטה, יוון. היא למדה בבית הספר סנט ג'ורג' ובתיכון שפטסברי בוויניפג ולאחר מכן נרשמה לאוניברסיטת ריירסון בטורונטו.

קריירה 
ורדלוס התפרסמה בזכות הסרט "החתונה היוונית שלי" משנת 2002, לו כתבה את התסריט ובו שיחקה בתפקיד הראשי. בעקבות הסרט, שזכה להצלחה מסחרית, הופקה סדרת טלוויזיה בעלת אותו שם, שבה שיחקו רוב השחקנים שהופיעו בסרט, לרבות ורדלוס עצמה, שאף הייתה התסריטאית והמפיקה בפועל. הסדרה לא זכתה להצלחה ושידורה הופסק לאחר 7 פרקים בלבד. 

ב-2004 היא שיחקה לצד טוני קולט בסרט "קוני וקרלה". היא הופיעה לצד בעלה השחקן במספר סדרות וסרטים, כגון "נסיך החלומות" ו"המופע של דרו קארי". 

ב-2009 הופיעה בתפקיד הראשי בסרט "האהבה היוונית שלי" ולאחר מכן גם כתבה, ביימה ושיחקה בתפקיד ראשי בסרט "שונאת את חג האהבה".

חיים אישיים 
בספטמבר 1993 היא נישאה לשחקן האמריקאי איאן גומז. לאחר שניסו במשך תשע שנים להרות באמצעות הפריה חוץ גופית ופונדקאות, ורדלוס וגומז אימצו את בתם, אילריה, בשנת 2008. באותה תקופה אילריה הייתה בת שלוש וחלק ממערכת האומנה.

בשנת 2013, ורדלוס כתבה ספר על החוויה, רב מכר של הניו יורק טיימס שהיא כינתה "Instant Mom", והיא עדיין תורמת את כל ההכנסות מהתמלוגים שלה לקבוצות אימוץ. ורדלוס פרסם גם טור עצות על תהליך האימוץ ב"הפינגטון פוסט".

ב-3 ביולי 2018 פורסם כי ורדלוס הגישה בקשה לגירושין מגומז לאחר 25 שנות נישואין, וכי הם כבר היו פרודים מאז יוני 2017. הגירושים שלהם הושלמו כעבור חודשיים.

פילמוגרפיה

קולנוע

טלוויזיה

קישורים חיצוניים 

 

 
 נועה רובין, קומדיה לא רומנטית: ניה ורדלוס חוזרת עם "שונאת את חג האהבה", nrg , 13/7/2009

הערות שוליים

שחקניות קולנוע וטלוויזיה קנדיות
במאיות קולנוע קנדיות
תסריטאיות קולנוע קנדיות
קנדים ממוצא יווני
מהגרות מקנדה לארצות הברית
בוגרי האוניברסיטה המטרופולינית של טורונטו
קנדיות שנולדו ב-1962
קנדים שנולדו ב-1962